alexandrainst/scandi-wiki huggingface dataset:
Arkeologiåret 1886

Arkeologiåret 1886 er en oversikt over blant annet utgravninger, fødte og avdøde personer med tilknytning til arkeologi i 1886.


Utforskninger

Utgravninger 
 4. oktober – Augustus Pitt Rivers begynner utgravninger av et romersk-britisk bosetningsted i Rotherley Downs.

Funn

Publikasjoner

Hendelser
10. juni – Te Wairoa blir begravet av et vulkanutbrudd.

Fødsler
23. april – Helge Gjessing, norsk arkeolog (død 1924)
2. juni – Ernst Buschor, tysk klassisk arkeolog (død 1961)
5. august – Charles Christensen, dansk arkitekt og arkeolog (død 1959)
10. august – George Coedès, fransk arkeolog og historiker (Sørøst-Asia) (død 1969)
4. august – Peter Bendow, norsk dramatiker,, sakprosaforfatter og egyptolog (død 1959)
26. desember – Maurice Glaize, fransk arkitekt og arkeolog, konservator ved Angkor (død 1964)

Dødsfall
9. januar – James Fergusson, skotsk arkeolog, arkitekt og sakprosaforfatter (født 1808)
11. juli – Bernardino Biondelli, italiensk numismatiker og arkeolog (født 1804)

Referanser
Arkeologiåret 1950

Arkeologiåret 1950 er en oversikt over blant annet utgravninger, fødte og avdøde personer med tilknytning til arkeologi i 1950.

Utforskninger
Bronsealderboplassen Otterböle på Kökar på Åland av Matts Dreijer, Carl Fredrik Meinander og Bengt Schönbeck.
 Vår – Utforskninger av Timna i Jemen ved Wendell Phillips fra American Foundation for the Study of Man (fortsetter i 1951).

Utgravninger
 Et utgravningsprosjekt i regi av Universitetets Oldsaksamling ble igangsatt ved gravfeltene på Hunn i Borge. Gravingene varte til 1953.
De første ordentlige utgravninger starter i Illerup Ådal.
Utgravninger ved Stonehenge av R. J. C. Atkinson, Stuart Piggott og J. F. S. Stone.
Utgravninger ved Wharram Percy av Maurice Beresford begynner.
Utgravninger ved Beitin.
Utgravninger ved Gordium av University of Pennsylvania Museum under Rodney S. Young begynner.

Funn
6. mai – Et moselik kjent som «Tollundmannen» oppdages i Danmark.
En tredje menneskelig jeksel ble oppdaget i materialet som ble sendt til Sverige av Otto Zdansky fra hans utgravninger fra funnstedet for Pekingmannen i Zhoukoudian, Kina i 1921 og 1923.
Depotfunnet ved Upchurch oppdages i Upchurch, Kent.
Helleristningene på Skavberget ble funnet.

Publiseringer
 Thomas Charles Lethbridge – Herdsmen and Hermits: Celtic Seafarers in the Northern Seas
 Victor Erle Nash-Williams – The Early Christian Monuments of Wales

Andre hendelser
Veumsteinen ble hentet inn til Universitetets Oldsaksamling, dessverre i en ganske redusert forfatning.

Priser
Övralidspriset – Axel W. Persson

Fødsler
25. januar - Phil Harding, engelsk feltarkeolog
18. mars – Kay Kohlmeyer, tysk arkeolog (Det nære østen)
9. april – Alberto Cazzella, italiensk arkeolog (forhistorisk arkeologi)
4. mai – Shin'ichi Fujimura, japansk arkeolog
12. september – David Rohl, britisk egyptolog
23. oktober – Donny George Youkhanna, irakisk arkeolog og antropolog (død 2011)
Alberto Siliotti, italiensk egyptolog

Dødsfall
12. januar – Peter Anton Tholen, tysk arkeolog (67, født 1882)
1. februar – Giulio Emanuele Rizzo	italiensk klassisk arkeolog (84, født 1865)
3. april – Percy N. Ure, britisk historiker og klassisk arkeolog (70, født 1879)
26. april – R. A. S. Macalister, irsk arkeolog (79, født 1870)
16. mai – 
Sanfrid Neander-Nilsson, svensk arkeolog, forfatter og avismann (født 1898)
Alice Kober, filolog og arkeolog fra USA (43, født 1906)
23. juni – Alda Levi (Spinazzola), italiensk klassisk arkeolog (60, født 1890)
28. juni – Louis Bosset, sveitsisk arkeolog (70, født 1880)
11. august – Juhani Rinne, finsk arkeolog (født 1872)
13. oktober – Carlo Albizzati, italiensk arkeolog, kunsthistoriker og numismatiker (født 1888)
8. november – Frederik Poulsen, dansk klassisk arkeolog (74, født 1888)

Referanser
Arkeologiåret 1956

Arkeologiåret 1956 er en oversikt over blant annet utgravninger, fødte og avdøde personer med tilknytning til arkeologi i 1956.

Utgravinger
 Et større utgravningsprosjekt ved Gunnarstorp i Skjeberg, i regi av Universitetets Oldsaksamling ble startet, gravningene foregår i varierende intensitet fram til 1963.
 Et stort University of Pennsylvania-prosjekt begynner i Tikal.

Publiseringer
 Documents in Mycenaean Greek av Michael Ventris og John Chadwick; dokumenterer dekodingen av Linear B-skrifter.
 Stonehenge av Atkinsjon, J.R.C.

Funn
Den 25. august finner Anders Franzén Regalskipet «Vasa», vel bevart, stående på bunnen av Stockholms havn.
Den 30. august blir restene av vikingskipet Skuldelev 2 fra 1042 funnet ved Skuldelevsperringen i Roskilde Fjord ved Sjælland i Danmark.
Glenluce depotfunn (depotet antas å ha blitt nedgravd ca. 1492).

Andre hendelser
 Hårbergsteinen blir hentet inn til Vitenskapsmuseet.

Fødsler
 25. januar – Dietrich Boschung, sveitsisk klassisk arkeolog
 30. april – Antonio Sagona, australsk arkeolog (død 2017)
 4. juli – Xavier Dupré Raventós, spansk arkeolog (død 2006)
 10. september – Eilat Mazar, israelsk arkeolog
 28. september – Sæbjørg Walaker Nordeide, norsk arkeolog
 15. november – Alf Tore Hommedal, norsk middelalderarkeolog
 Hans Losert, tysk middelalderarkeolog

Dødsfall
 12. januar – Friedrich Wilhelm von Bissing, tysk egyptolog (født 1873)
 9. mars – Aylward Manley Blackman, britisk egyptolog (født 1883)
 12. mars – Peter Goessler, tysk arkeolog (født 1872)
 6. juni – Hiram Bingham, amerikansk utforsker og politiker som gjenoppdaget Machu Picchu (født 1875)
 28. juli – Walter Andrae, tysk arkeolog (født 1875)
 6. september – Michael Ventris, engelsk arkitekt og som dekodet Linear B (født 1922)
 12. september – John Garstang, britisk arkeolog (født 1876)
 9. november – Alan Wace, engelsk arkeolog og vitenskapsmann som arbeidet med dekodingen av Linear B (født 1879)

Referanser
Trond Lien

Trond Lien (født 1. april 1965 i Oslo) er en norsk pianist. Han spiller også orgel og trekkspill. Han vokste opp i Hønefoss. Lien har vært kapellmester i husbandet til NRK-programmet Beat for beat. Bandet for øvrig består av gitarist Børge Pettersen Øverleir, saksofonist Frøydis Grorud, bassist Erik Højgaard Anti og trommeslager Ole Petter Hansen. 

Lien gikk på musikklinjen på Rud videregående skole. Han har også spilt trombone i Bærum Symfoniorkester. Siden 2002 har han hatt det musikalske ansvaret for TV-sendingene fra Momarkedet. Han spilte i over 15 år for Oslo Gospel Choir. Lien var med fra koret startet i 1988.

Trond Lien var kapellmester for Sissel Kyrkjebø og turnerte med henne.

Sammen med saksofonisten/fløytisten Frøydis Grorud har han en duo. De har gitt ut platen "Fra Hjerte Til Hjerte" i 2013. 

Lien har bl a spilt med artister som: Secret Garden, Peter Jöbak, Seal, Nile Rodgers (Chic), Randy Crawford, Joe Sample, Chris de Burg, Lionel Richie, Jennifer Hudson, Bonnie Tyler m. fl.

Eksterne lenker 
 
 
  nrk.no Beat for Beat-bandet – Kapellmester og pianist Trond Lien

Norske komponister
Norske pianister
Studiomusikere fra Norge
Personer fra Oslo
Personer fra Ringerike kommune
Arkeologiåret 1958

Arkeologiåret 1958 er en oversikt over blant annet utgravninger, fødte og avdøde personer med tilknytning til arkeologi i 1958.

Utgravninger
 Funnsted Maya i Dzibilchaltun, National Geographic Society-prosjektet under ledelse E. Wyllys Andrews IV.
 Prosjekt i Sardis med Harvard University og Cornell University begynner.
 
 Utgravinger og gjenreising av trilitt i Stonehenge i England.

Funn

 Atleliet til Phidias i Olympia.
 Çatalhöyük.

Publiseringer
 John Chadwick – The Decypherment of Linear B
 M. W. Beresford og J. K. S. St Joseph – Medieval England: an aerial survey
 Gordon R. Willey og Philip Phillips – Method and Theory in American Archaeology

Priser
Läkerols kulturpris utdeles til Johannes Brøndsted

Fødsler
 2. januar – Bjørnar Olsen, norsk arkeolog
 18. mai – David Mattingly, engelsk arkeolog og historiker som arbeider med Romerriket

Dødsfall
 1. mai – Fernand Bisson de la Roque, fransk egyptolog og arkeolog (født 1885)
 16. april – Erik Hinsch, norsk arkeolog 
 12. mai – Paul Reinecke, tysk arkeolog (født 1872)
 17. august –  John Marshall, engelsk arkeolog som arbeidet med indisk arkeologi (født 1876)

Referanser
Føroyar móti krabba

Føroyar móti krabba (norsk oversettelse: «Færøyene mot kreft») var en innsamlingsaksjon til kreftsaken på Færøyene. Den ble avholdt i oktober 2009, og ble avsluttet med en helaftens fjernsynssending fra Norðurlandahúsið den 31. oktober. Midlene samlet inn av aksjonen gikk til støtte for forebygging og forskning på kreftsykdom, samt til behandling og stell av kreftpasienter. Aksjonen var organisert i fellesskap av Kringvarp Føroya og Krabbameinsfelagið, den færøyske kreftforeningen. Aksjonsleder var visedirektør ved Norðurlandahúsið, Urd Johannesen. Mye av pengene ble samlet inn via bøsser i butikker, men også ved andre tiltak:

Reklame på MBMs melkekartonger, og 10 øre fra hver solgte kartong ble gitt til aksjonen.
Statoil (Effo) gav 5 øre for hver solgte liter diesel.
Tegnekonkurranse for skoleelever i 2. klasse.
En hoppekonkurranse for skoleelever i 8. klasse ved 6 skoler, hvert hopp gav 50 kroner til aksjonen.
En reklamekonkurranse mot overbruk av solarium for skoleelever i 9. og 10. klasse og videregående skole.

Blant deltakerne i aksjonen var samtlige av partiformennene, som fikk i oppdrag av Kringvarp Føroya å samle inn mest mulig penger i sitt gitte distrikt: Kári P. Højgaard fra Sjálvstýrisflokkurin på Eysturoy, Kaj Leo Johannesen fra Sambandsflokkurin på Norðoyar, Jørgen Niclasen fra Fólkaflokkurin på Suðuroy, Høgni Hoydal fra Tjóðveldi på Norðurstreymoy og Vágar, og Jóannes Eidesgaard fra Javnaðarflokkurin og Jenis av Rana fra Miðflokkurin på Suðurstreymoy. På bare tre timer samlet de inn mer enn 500 000 kroner.

På fjernsynssendingen fra Norðurlandahúsið var det rapporter fra innsamlingsaksjonen, reportasjer og faglige orienteringer, samt musikalske innslag ved blant andre Føroya Symfoniorkestur og Eivør Pálsdóttir. Fjernsynssendingen innkasserte 5 153 000 kroner til aksjonen.

Referanser

Eksterne lenker 
 Krabbameinsfelagið

Færøyske medier
Hendelser i 2009
Innsamlingsaksjoner
2009 på Færøyene
Portal:Færøyene/artikler
Kongruens (geometri)

Kongruens betyr i geometrien at to figurer A og B kan bringes til å dekke hverandre fullstendig, at figurene er like. Termen brukes derfor om geometriske figurer som har helt samme størrelse og form, men som kan være ulikt orientert (både posisjon og rotasjon). 

To figurer som med hjelp av translasjon, rotasjon og speiling kan likestilles er kongruente. Dette kan jamføres med termen formlikhet som også blir brukt i geometrien, men som blir anvendt til figurer av samme form, men ikke nødvendigvis samme størrelse. Det vil si at selv omskalering er tillatt ved formlikhet.

Krav for kongruente trekanter
Det finnes 5 vanlige krav eller kriterier som bestemmer en trekant opp til kongruens:
SVS-kriteriet (side-vinkel-side) 
Dersom to trekanter har to like lange sider, og vinkelen mellom dem er lik, vil trekantene være kongruente.

SSS-kriteriet (side-side-side) 
Dersom to trekanter har tre like lange sider, vil trekantene være kongruente.

VVS-kriteriet (vinkel-vinkel-side) og VSV-kriteriet (vinkel-side-vinkel) 
Dersom to trekanter har en like lang side, og to like vinkler, vil trekantene være kongruente

HK-kriteriet (hypotenus-katet)

Dersom to rettvinklede trekanter har like lang hypotenus,en lik katet, vil trekantene være kongruente

Euklidsk geometri

he:חפיפת משולשים
fr:Triangles isométriques
Tina Svensson

Tina Svensson Grønlund (født Tina Svensson, 16. november 1966 i Levanger) er en norsk tidligere fotballspiller. Svensson var med på landslaget, og hun vant både EM i 1993 og VM i 1995. Hun vant bronse med Norges landslag under sommer-OL i 1996 i Atlanta.

Svensson begynte sin karriere i Verdal, men slo virkelig gjennom i Asker. Svensson vant serie og cup med Asker flere ganger.

Svensson ble rangert som nummer 192 på listen over de 1000 beste idrettsutøverne i Trøndelag på avisa Nidaros sin kåring i 2020.

Skøyter 
Som junior var hun en lovende skøyteløper, med 7.-plass i NM i sprint for juniorer i 1985 som sin beste NM-plassering. Hun deltok også i sprint-NM senior samme sesong og fikk en 12.-plass.

Personlige rekorder

Familie 
Tina Svensson er tante til Jonas Svensson som i sesongen 2016 spiller fotball for AZ Alkmaar i Nederland.

Referanser

Eksterne lenker 
 
 

Norske fotballspillere
Norske skøyteløpere
Norske damelandslagsspillere i fotball
Europamestere i fotball
Norgesmestere i fotball
Olympiske bronsemedaljevinnere for Norge
Medaljevinnere under Sommer-OL 1996
Deltakere for Norge under Sommer-OL 1996
Fotballspillere under Sommer-OL 1996
Fotballspillere for Asker Fotball
Skøyteløpere for Verdal Idrettslag
Personer fra Levanger kommune
Artikler i skøytesportprosjektet
Fødsler i 1966
Verdensmestere i fotball for kvinner
Olympiske medaljevinnere i fotball
Fortidsvern

Fortidsvern er medlemstidsskrift for Fortidsminneforeningen. Bladet ble etablert i 1974 og utkommer med fire nummer i året. Bladet skriver om kulturminner og kulturminnevern.

Foreningen utgir også en årbok som har kommet ut siden 1845, året etter at foreningen ble etablert.

Per 2020 er Ivar Moe tidsskriftets redaktør.

Referanser

Eksterne lenker 
 Om Fortidsvern på fortidsminneforeningen.no

Norske fagblader
Publikasjoner etablert i 1974
Breakdown (film)

Breakdown er en amerikansk filmthriller fra 1997 med Kurt Russell, J.T. Walsh og Kathleen Quinlan i hovedrollene. Regi og story er ved Jonathan Mostow. Filmen handler om et ektepar på flyttefot fra USAs østkyst til vestkysten og som møter en gjeng skruppelløse kidnappere og mordere på en øde landevei.

Filmen ble relativt godt mottatt av de amerikanske anmelderne og har oppnådd 78% på Rotten Tomatoes og 73% på Metacritic. Den kjente amerikanske anmelderen Roger Ebert gav den tre av fire stjerner og beskrev den som en film som stort sett leverer. Den ble en moderat publikumssuksess i USA, hvor den innbrakte $50 millioner.

Kathleen Quinlan vant en Blockbuster Entertainment Award for sin rolleinnsats. Filmen ble nominert til to Saturn Award, i kategoriene «beste filmthriller» og «beste mannlig birolle» (J.T. Walsh).

Handling 
Jeff Taylor (Kurt Russel) og hans kone Amy (Kathleen Quinlan) er på flyttefot til California. De kjører gjennom ødemarken i sin splitter nye bil. De to blir nesten involvert i en trafikkulykke da Jeff et øyeblikk ser bort fra veien og nesten kjører rett i siden på en annen bil, bilens sjåfør er ikke blid. Etter en liten konfrontasjon med den andre sjåføren på en bensinstasjon kommer de seg videre, men opplever like etter et uforståelig motorhavari. Like etter treffer de en hyggelig trailer-sjåfør (J.T. Walsh) som tilbyr skyss. Amy sitter på og skal ringe etter en kranbil noen mil unna fra et spisested som heter Belle's Diner, mens Jeff blir igjen for å passe på bilen. Det kommer imidlertid ingen kranbil, og da Jeff omsider får start på bilen igjen har verken noen sett eller hørt fra konen hans på det avtalte møtestedet. Derfra begynner en intenst kamp for å finne ut hva som har skjedd med kona. Han haver i en marerittlignende situasjon der han blir dratt inn i et utpressningsforsøk med kona som agn.

Om filmen 
Filmen ble innspilt i California, Utah og Nevada.

I Norge 
Dagbladets anmelder gav den terningkast tre og mente den fungerte bra så lenge den lå på thrillerplanet, men at den gradvis dreide for mye over på actionplanet. VGs anmelder gav den terningkast to og brukte ord som «spekulativ liten drittfilm» i omtalen.

DVDarkivets anmelder uttrykte stor begeistrig for filmen under en vurdering i 2002 og gav den 8 av 10 oppnåelige. Anmelderen mente at historien fremstår som enkel, men at den fortelles på en «utrolig spennende måte». Han gav også ros til Kurt Russells skuespillerinnsats som han beskrev som «utrolig god». Anmelderen konkluderte på følgende måte: «Dette er en virkelig spennende thriller, og anbefales for alle som måtte føle for å bite litt negler».

I rollene

Referanser

Eksterne lenker 
 

Thrillerfilmer fra USA
Filmer fra 1997
Engelskspråklige filmer
Kristian Kristiansen (grønlandsfarer)

Kristian Kristiansen (født 16. februar 1865, død 30. juni 1943) var en norsk oppdager som deltok på Fridtjof Nansens skiferd over Grønland i 1888.

Unge år 
Kristian Kristiansen var født på husmannsplassen Grinda under gården Trana i daværende Ogndal herred like ved Steinkjer. Han var i sine unge år vant til allsidig arbeid både på land og sjø. Han ble kjent med Otto Sverdrup etter at Sverdrups far Ulrik kjøpte gården Trana i 1874. Etter konfirmasjonen arbeidet han som gårdskar på Trana. Kristiansen hadde gjort seg bemerket som skiløper da han som 13-åring kom på andreplass i et skirenn der han deltok i 16-årsklassen.

På ski over Grønland 
I 1888 ble både Otto Sverdrup (1854–1930) og Kristiansen plukket ut av Nansen (1861–1930) til å delta på ekspedisjonen over Grønland. Øvrige deltakere var Oluf Dietrichson (1856–1942) fra Levanger og Samuel Balto  (1862–1922) og Ole Nilsen Ravna (1841–1906) fra Karasjok. Nansen mente at Kristiansen med sine 23 år var i yngste laget til å delta på ekspedisjonene, men Nansen tok han med etter anbefaling fra Sverdrup, noe Nansen ikke angret på. – Kristiansen var alltid til å stole på, skrev Nansen senere.
 
Skiferden fikk en dramatisk start. De seks mennene reiste til Grønlands østkyst med selfangerskuta «Jason». De prøvde å komme i land, men isforholdene gjorde det vanskelig. De ble satt av på et isflak som etter hvert drev hurtig sørover langs kysten. Da isflaket brøt sammen, klarte de å komme seg i de to lettbåtene som de rodde og seilte tolv dager nordover langs kysten.  De gikk i land i Umivik og la ut på ski 15. august 1888, og de ankom til Ameralikfjorden på vestkysten 29. september 1888. Dette var den  den første dokumenterte kryssingen av Grønland. Årets siste båt hadde allerede gått derfra, men det lyktes å overbringe en beskjed om at deltakerne hadde kommet helskinnet over til vestkysten. De seks mennene overvintret på Grønland og brukte tiden til å lære om inuittenes levesett.

Hjemkomsten til Norge i 1889 ble en hylningsferd. Grønlandsfarerne ble møtt av store folkemengder i Kristiania og for Sverdrup og Kristiansens del også på Steinkjer.

Etter grønlandsferden 
Bortsett fra et par år i USA levde Kristiansen resten av livet på Steinkjer, der han arbeidet som gårdsarbeider, tomteformann på et trelastbruk og fra 1905 som stuer på havna.

Kristiansen mottok fortjenstmedaljer fra Norge, Sverige og Danmark, og han ble utnevnt som æresmedlem av Steinkjer Skiklubb. På Steinkjer har han en gate oppkalt etter seg, Kristian Kristiansens gate på Sneppen. Den går forbi huset der han bodde i 47 år. I 2017 ble det satt opp en byste og en minneplate over Kristiansen ved en åpen plass i Kristian Kristiansens gate. Bysten er støpt i kobber av Kristiansens barnebarn Kjell Rasmussen etter en gipsmodell laget av en nå ukjent kunstner på 1950-tallet.

Referanser

Eksterne lenker 
 
 Omtale av Kristian Kristiansen i Steinkjerleksikonet

Norske oppdagere
Personer fra Steinkjer kommune
Fysiokratene

Fysiokratene (av gresk: physis eller natur, og kratos eller styre) var en gruppe franske naturretts-filosofer som spilte en betydningsfull rolle i opplysningstiden på 1700-tallet.

Som alternativ til den rådende merkantilistiske politikken, argumenterte fysiokratene for fri konkurranse og laissez-faire kapitalisme uten statlige inngrep. Fysiokratene betraktet økonomien som et selvregulerende system (et naturlig system).  De betraktet landbruket som den eneste form for produksjon som kunne øke en stats rikdom.

Under sitt besøk i Paris på 1760-tallet ble sosialøkonomen Adam Smith inspirert av fysiokratene. Det var denne inspirasjon fra fysiokratene som bidro til utformingen av hans egne sosialøkonomiske teorier, som han senere presenterte i sitt hovedverk Nasjonenes velstand i 1776.

Filosofi
Økonomisk historie
Liberalisme
Uncharted 2: Among Thieves

Uncharted 2: Among Thieves er et action-eventyrspill utviklet av Naughty Dog og utgitt av Sony Computer Entertainment for PlayStation 3-plattformen i oktober 2009. Det er oppfølgeren til Uncharted: Drake's Fortune. I Uncharted 2 følger man Nathan Drake, men denne gangen setter de alt på spill for å finne Marco Polos tapte skatt. Dette er de selvfølgelig ikke alene om.

Handling 
Spilleren kontrollerer en karakter kalt Nathan Drake, som kan utstyres med opp til to skytevåpen - og et begrenset antall granater. Drake kan også få tak i våpen, som automatisk erstatter det eksisterende våpenet han brukte, og skaffe ekstra ammunisjon fra drepte fiender. Gjennom hele spillet er det 101 spesielle skatter som kan være skjult eller på vanskelig tilgjengelige steder som spilleren kan samle på. Å samle på alle disse skattene, sammen med å gjennomføre visse bragder i spillet, fører til tildeling av medaljer og penger i spillet som kan brukes til å låse opp ekstra innhold som for eksempel muligheten til å skaffe våpen med uendelig ammunisjon. En stor del av medaljene i spillet brukes til å tildele trofeer.

Nathan Drake er en skattejeger som blir kontaktet av en tidligere medarbeider Harry Flynn og Flynns kjæreste Chloe Frazer, for å hjelpe dem med å stjele en mongolsk oljelampe koblet til Marco Polos reise fra Kina i 1292. Nate og Flynn bryter seg inn ved et museum i Istanbul og finner lampen, som inneholder et kart og brennbar harpiks som avslører Marco Polos flåte som forliset i Borneo, og inneholder Cintamani-steinen fra den fantastiske byen Shambhala. Men Flynn planlegger også å forråde Nate, for å slippe å dele den enorme fortjenesten.

Grafikk og detaljer 
Omgivelsene er dynamiske, som vil si at ting kan flyttes på og ødelegges. Som i Uncharted: Drake's Fortune er det mye klatring og manøvrering.

Naughty Dog benytter Naughty Dog Game Engine 2.0 i dette spillet. Og for å få maksimal spill opplevelse, bestemte Naughty Dog seg for å benytte seg av all kraften i cpu'en. I motsetning til Uncharted: Drake's Fortune hvor de kun brukte 30%. Naughty Dog Game Engine 2.0 gir en «real-time» bevegelse i omgivelsene; som trær, vann, busker og lignende. Men også i bevegelsene til figurene i spillet, når de snakker, sloss og beveger seg generelt. Naughty Dog Game Engine 2.0 brukes sammen med Havoc Physics i dette spillet.

Anmeldelser 
Dette spillet har fått nesten bare gode anmeldelser fra kritikere fra hele verden. Det fokuseres på blant annet historie, grafikk, brukervennlighet og hvordan spillet tar deg med inn i spillets karakterers verden. Dette et spill som faktisk tar deg med inn i historien. Dette kommer noe av at grafikken på omgivelsene og karakterene er så dynamisk.

Se også 
 Uncharted: Drake's Fortune
 Uncharted 3: Drake's Deception

Eksterne lenker 
 
 Uncharted 2: Among Thieves

Videospill fra 2009
PlayStation 3-spill
Videospill utviklet i USA
D.I.C.E. Awards-vinnere
Spike Video Game Awards-vinnere